DA sê stembriewe in park is getelDie stembriewe wat glo in die park opgespoor is Foto: EWN, @ewnupdates (Twitter) EWN het vroeër berig dat meeste van die stembriewe wat in die park gevind is ten gunste van die DA gemerk was. Helen Zille, leier van die DA, het intussen gesê geen ongerymdhede word in die stadium vermoed nie. “Daar is deur ‘n oudit vasgestel dat die stemme getel is voor dit weggegooi is. Daar is ‘n kans dat dit van ‘n vragmotor af geval het.” Zille sê ‘n ondersoek na die voorval gaan intussen voort. “DA-party-agente in die kiesafdelings wat geraak word, het bevestig dat die stembriewe getel is. Ek neem hulle woord daarvoor.” Die OVK het ook bevestig dat hy ondersoek instel na die en ander voorvalle waar gemerkte stembriewe gevind is. “Ons ondersoek alle beweerde gevalle van ongerymdhede.”